
КОМИСИЯ ЗА ПРОТИВОДЕЙСТВИЕ НА КОРУПЦИЯТА И 
ЗА ОТНЕМАНЕ НА НЕЗАКОННО ПРИДОБИТОТО 
ИМУЩЕСТВО


Р Е Ш Е Н И Е 
№ РС –199–18–057
гр. София, 08.08.2018г.


Днес, на 08.08.2018г., Комисията за противодействие на корупцията и за отнемане на незаконно придобитото имущество /КПКОНПИ/ в състав:

Пламен Георгиев-Председател
Антоанета Георгиева – Цонкова-Член
Силвия Къдрева -Член

При участието на стенографа ***, като изслуша докладвания от дирекция „Публичен регистър и конфликт на интереси” сигнал с рег. № ЦУ 01/С-199/05.06.2018г., за да се произнесе, взе предвид следното:
Производството е по реда на чл.71, ал.1, пр.1 от Закона за противодействие на корупцията и за отнемане на незаконно придобитото имущество (ЗПКОНПИ) и е образувано въз основа на сигнал, подаден от ***. Сигналът е регистриран в Комисията съгласно чл.47, ал.3 от ЗПКОНПИ с рег. № ЦУ 01/С-199/05.06.2018г.
Сигналът е подаден против Христо А. Ковачки – общински съветник в Общински съвет ***.
По същество, твърденията в сигнала са, че Христо Ковачки е Председател на С. „***“, което от години получава финансиране от отдел култура в ***. Парите са давани за културни мероприятия, но поради това, че Христо Ковачки е общински съветник.
Към сигнала не са приложени доказателства. 
При проверката относно допустимостта на сигнала е установено, че същият не отговаря на изискванията на чл.48, ал.1, т.1 и т.3 от ЗПКОНПИ. В тази връзка, при спазване на процедурата по чл.30, ал.2 от АПК, сигналоподателят е редовно уведомен за констатираните нередовности, но същите не са отстранени.
	Служебно са приобщени доказателства за служебното качество на Христо Ковачки - общински съветник в Общински съвет ***, събрани от сигнал с рег. № ЦУ-С-37/12.03.2018г. - клетвен лист; декларации по чл.12, т.1 и т.2 от ЗПУКИ.
Служебно е направена справка в регистър БУЛСТАТ.

От събраните в хода на административното производство доказателства Комисията за противодействие на корупцията и за отнемане на незаконно придобитото имущество установи следното от фактическа страна:
	

Сигналът е подаден от ***.
Христо А. Ковачки е общински съветник в Общински съвет *** за мандат 2015г. – 2019г., видно от приложения клетвен лист. Подал е декларация по чл.12, т.1 и т.2 от ЗПУКИ(отм.) на 05.11.2015г. В декларацията по чл.12, т.2 от ЗПУКИ (отм.) е посочено, че ***, както и дванадесет месеца преди това е имал ***. Деклариран е ***.
От справка в регистър БУЛСТАТ се установи, че Христо А. Ковачки е Председател на С. „***“ с БУЛСТАТ *** от 15.08.2005г.


При така установената фактическа обстановка, Комисията за противодействие на корупцията и за отнемане на незаконно придобитото имущество стигна до следните правни изводи:

За да е осъществен конфликт на интереси по смисъла на чл.52 от ЗПКОНПИ, следва да са налице три кумулативно изискуеми предпоставки: лице, заемащо висша публична длъжност, наличие на частен интерес, който може да повлияе върху безпристрастното и обективно изпълнение на правомощията или задълженията му по служба и упражнено властническо правомощие, повлияно от частния интерес.
Легалните дефиниции на понятията частен интерес и облага се съдържат в чл.53 и чл.54 от ЗПКОНПИ. Частен интерес е всеки интерес, който води до облага от материален или нематериален характер за лицето, заемащо висша публична длъжност или за свързаното с него лице, т.е. за да е налице частен интерес, следва да има реална възможност за настъпване на облага. Облага е всеки доход в пари или имущество, включително придобиване на дялове или акции, както и предоставяне, прехвърляне или отказ от права, получаване на стоки или услуги безплатно или на цени, по – ниски от пазарните, получаване на привилегия или почести, помощ, глас, подкрепа или влияние, предимство, получаване на или обещание за работа, длъжност, дар, награда или обещание за избягване на загуба, отговорност, санкция или друго неблагоприятно събитие.
Христо А. Ковачки, в качеството си на общински съветник е лице, заемащо висша публична длъжност по смисъла на чл.6, ал.1, т.32 от ЗПКОНПИ.
От твърденията в сигнала не се установи Христо А. Ковачки да е упражнил правомощия в качеството си на общински съветник в Общински съвет ***.Твърденията в сигнала са свързани с това, че с. на което е Председател получава финансиране поради това, че Христо Ковачки е общински съветник.
Предвид изложеното, се налага извода, че липсват упражнени правомощия по служба от Христо А. Ковачки в качеството му на общински съветник в Общински съвет *** и на лице заемащо висша публична длъжност. Липсата на който и да е елемент от понятието „конфликт на интереси“ обуславя невъзможност за нарушаване на забраните по Глава Осма, Раздел II  от ЗПКОНПИ, които представляват негова проявна форма.
Предвид изложеното, Комисията за противодействие на корупцията и за отнемане на незаконно придобитото имущество, на основание чл.74, ал.1 и ал.2 от ЗПКОНПИ
 
Р Е Ш И: 

	НЕ УСТАНОВЯВА конфликт на интереси по отношение на Христо А. Ковачки,  ЕГН *** – лице, заемащо висша публична длъжност, по смисъла на 6, ал. 1, т. 32 от ЗПКОНПИ, поради липса на упражнени правомощия по служба в качеството му на общински съветник в Общински съвет ***.
         На основание чл.76, ал.2 от ЗПКОНПИ прокуратурата може да протестира решението пред Административен съд – ***, в едномесечен срок от съобщаването му.


	Пламен Георгиев 
Председател на Комисията за противодействие на
корупцията и за отнемане на незаконно придобитото имущество

	Антоанета Георгиева- Цонкова
Член на Комисията за противодействие на корупцията 
и за отнемане на незаконно придобитото имущество

	Силвия Къдрева
Член на Комисията за противодействие на корупцията 
и за отнемане на незаконно придобитото имущество





